./data/phi0474/phi056/phi0474.phi056.perseus-lat1.xml
M. Tullius Cicero
quam suspicionem consecutae res aliquot auxerunt, maxime quod subito ex Lycia Sex  Marius et C  Titius, legati Dolabellae, a classe discesserunt navique longa profugerunt onerariis relictis, in quibus conligendis non minimum temporis laborisque consumpserant   itaque cum ab Rhodo cum iis quas habueramus navibus in Lyciam venissemus, navis onerarias recepimus dominisque restituimus idemque, quod maxime verebamur, ne posset Dolabella cum suis latronibus in Italiam venire, timere desumus ; classem fugientem persecuti suiuus usque Sidam, quae extrema regio est provinciae meae